text: বাংলাদেশ বিশ্বে মাথা উঁচু করে দাড়াবে: প্রধানমন্ত্রী - বাংলার চোখ
  প্রধানমন্ত্রী বলেছেন "আমরা বাঙ্গলী, বাংলা আমাদের দেশ। এই বাংলাদেশ বিশ্বে মাথা উঁচু করে দাড়াবে, সম্মানের সাথে চলবে। কারো কাছে হাত পেতে নয়, আমরা নিজের পায়ে দাঁড়িয়ে আত্মমর্যাদা ও সম্মান নিয়ে বিশ্বের কুজে চলবো।" শনিবার ওসমানী স্মৃতি মিলনায়তনে একুশে পদক প্রদান অনুষ্ঠানে প্রধানমন্ত্রী এ কথা বলেছেন। ভিডিও কনফারেন্সের মাধ্যমে গণভবণ থেকে তিনি যুক্ত হন। প্রধানমন্ত্রী আরো বলেছেন "করোনা মহামারি চলতেছে। যদিও ভ্যাকসিন আসছে, ভ্যাকসিন দিচ্ছি। এ বিষয়ে আরো গবেষণা চলতেছে। সেজন্য সবাইকে স্বাস্থ্য সুরক্ষা নিয়ম মেনে চলার অনুরোধ করছি। অন্তত মাস্ক পরা ও হাত ধোয়ার বিষয়টি সবাইকে মেনে চলার আহ্বান জানাচ্ছি।"
  প্রধানমন্ত্রী বলেন, "আজকের ভাষা দিবসে আপনারা সমাজের বিভিন্ন স্তরে অবদানের জন্য ভাষার পুরস্কারে ভূষিত হয়েছেন। আপনাদের অভিনন্দন জানাই। আপনাদের কাছ থেকে আগামী প্রজন্ম শিক্ষা নিতে পারবে। এটা শুধু আপনাদের সম্মাননা নয়, জাতির জন্য সম্মাননা, দেশের এবং দেশের মানুষের জন্য সম্মাননা।"
  এসময় প্রধানমন্ত্রী আরো বলেন, "জাতির পিতা ভাষা আন্দোলন থেকে সুনির্দিষ্ট লক্ষ্য স্থির করে সংগ্রাম করে যান। সেই সংগ্রামের মধ্য দিয়ে আমরা মাকে মা বলে ডাকতে পারছি, স্বাধীনতা অর্জন করি।"
  এ বছর ২১ বিশিষ্ট ব্যক্তি ও প্রতিষ্ঠানকে একুশে পদক দেওয়া হয়। রাজধানীর ওসমানী স্মৃতি মিলনায়তনে। প্রধানমন্ত্রী শেখ হাসিনা-এর পক্ষ থেকে একুশে পদক তুলে দেন মুক্তিযুদ্ধ বিষয়ক মন্ত্রী আ.ক.ম মোজাম্মেল হক।